Document ID: 32004R1808

KOMISSION ASETUS (EY) N:o 1808/2004,
annettu 18 päivänä lokakuuta 2004,
oliiviöljyn yhtenäisten tuotantoalueiden rajaamisesta annetun asetuksen (EY) N:o 2138/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1),
ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84 (2) ja erityisesti sen 19 artiklan,
sekä katsoo seuraavaa:
(1)
Asetuksen (ETY) N:o 2261/84 18 artiklassa säädetään, että oliivien ja öljyn tuotokset vahvistetaan yhtenäisiä tuotantoalueita kohti tuottajajäsenvaltioiden toimittamien tietojen perusteella.
(2)
Komission asetuksen (EY) N:o 2138/97 (3) liitteessä vahvistetaan tuotantoalueiden rajaaminen. Hallinnollisista ja rakenteellisista syistä on markkinointivuoden 2003/2004 osalta tehtävä Kreikan, Espanjan ja Italian yhtenäisiä tuotantoalueita koskevia muutoksia.
(3)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2138/97 liite seuraavasti:
1)
korvataan A kohdassa Brescian, Perugian, Leccen, Catanzaron ja Messinan maakuntia koskevat osat tämän asetuksen liitteessä olevilla osilla;
2)
muutetaan C kohta seuraavasti:
a)
poistetaan otsikon Νομός Ζακύνθου alla Μαχαιράδου:n kunta alueesta 2 ja lisätään se alueeseen 3;
b)
poistetaan otsikon Νομός Ημαθίας alla Φυτείας:in kunta alueesta 1 ja lisätään se alueeseen 2;
c)
poistetaan otsikon Νομός Κιλκίς alla Βαφειοχωρίου:n kunta alueesta 2 ja lisätään se alueeseen 1;
d)
poistetaan otsikon Νομός Κορινθίας alla Κορφιώτισσας:in kunta alueesta 8 ja lisätään se alueeseen 1;
e)
otsikon Νομός Λασηθίου alla
-
poistetaan seuraavat kunnat alueesta 2 ja lisätään ne alueeseen 1: Λακωνίων, Αγίου Ιωάννη, Καλαμαύκα, Ζήρου, Παπαγιαννάδων, Χανδρών, Λιθίνων, Ορεινού, Πεύκων, Σχινοκαψάλων, Χρυσοπηγής, Αγίου Γεωργίου, Κατσιδονίου, Μαρωνιάς, Πισκοκεφάλου, Σητείας, Αγίου Στεφάνου, Σταυροχωρίου, Σταυρωμένου ja Προυσσού,
-
poistetaan seuraavat kunnat alueesta 1 ja lisätään ne alueeseen 2: Μεσελέρων ja Πρίνων, ja
-
lisätään Αγίου Σπυρίδωνα:n kunta alueeseen 1;
f)
poistetaan otsikon Νομός Πρέβεζας alla Ριζών:in kunta alueesta 2 ja lisätään se alueeseen 7;
3)
lisätään D kohdassa olevan otsikon Comunidad autónoma: Aragón alle Teruelin maakunnassa olevaan alueeseen 4 La Portelladan kunta.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä marraskuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 2004.

Labels: 18
17
6